Ժյուլ-Կլեման Շապլեն

**Ժյուլ-Կլեման Շապլեն** (, ), ֆրանսիացի քանդակագործ, Ֆրանսիայի լավագույն մետաղադրամագործներից մեկը։ Գեղանկարչության ֆրանսիական ակադեմիայի անդամ է եղել։

## Կենսագրություն
1857 թվականին ընդունվել է գեղանկարչության դպրոց Փարիզում` մետաղադրամագործության բաժին։ Դրանից հետո Հռոմ գնալով` 1864-1868 թվականներին շարունակել է կրթությունը Իտալիայում։ Ապրել է Վիլլի Մեդիչիիում։

1863 թվականից պարբերաբար ցուցադրվել է Փարիզյան սալոնում և ստացել բազմաթիվ պարգևներ։ 1869 թվականին վերադարձել է Փարիզ, որտեղ միանգամից շատ հայտնի է դարձել։

1877 թվականին Շապլենը նշանակվել է ֆրանսիական կառավարության պաշտոնական մետաղադրամագործ, իսկ 1878 թվականին պարգևատրվել է Պատվավոր Լեգեոնի շքանշանով, իսկ 1881 թվականին դարձել է գեղանկարչության ֆրանսիական ակադեմիայի անդամ։

1896 թվականին եղել է Սևրի ճենապակու գործարանի ղեկավարը, որտեղ ճենապակե բիսկվիթից մի քանի հրաշալի մեդալներ է պատրաստել։

1900 թվականից Պատվավոր Լեգեոնի շքանշանի կոմանդոր։

Թաղված է Մոնպառնասի գերեզմանատանը։ «Շապլենի մահը սուգ էր բոլոր նրանց համար, ով ճանաչում էր նրան և անդառնալի կորուստ ֆրանսիական մշակույթի համար» գրվել է 1909 թվականին «Դրամագիտական թերթում»։

## Արվեստը
մինի|Վալերի Գրեարի հուշարձան, Փարիզ. Շապլենի աշխատանքներից մեկը
Լուի Օսկար Ռոտիի հետ միասին (1846-1911) մեծ ներդրում է ունեցել մոդեռնի փարիզյան դպրոցի ստեղծման մեջ։ Եղել է առաջին նկարիչներից մեկը, ով հալած մետաղների համար մոդելներ է պատրաստել, որոնք հավասարաչափ էֆեկտիվ են եղել ինչպես փոքր, այնպես էլ մեծ չափերի համար։

Շապլենը համարվում է մասնագետ, ով նորովի է բացահայտել մետաղագործական արվեստը։ Նրա շնորհիվ հալած մետաղները և պլակատները կրկին արժանապատիվ դիրք գրավեցին եվրոպական արվեստի մեջ։ 1870-ական թվականների վերջին Շապլենը զարգացրել է դիմանկարային մետաղադրամների ռեալիստակա ոճը, որի հիմքերը դրել է Հյուբեր Պոնսկարմը։ Չլինելով Դավիթ դ'Անժեի եռաչափ ռոմանտիկ ոճի աջակից` Շապլենը, աշխատելով ցածր ռելիեֆով, իր մետաղադրամների մեջ քանդակագործության փոխարեն ավելի շատ գեղանկարչություն մտցրեց` թույլ տալով իր կերպարներին ակտիվ փոխհարաբերություններ ունենալ մետաղադրամի շրջապատող ետնապատկերի հետ։ Նա իրերը էներգետիկ, գրեթե կատարյալ ձևով է նկարում, օգտագործում է նաև կանացի և ծաղկային դետալներ։

Ստեղծել է հիանալի շարք` 20 ձուլած մետաղադրամներից, նկարիչների, գիտնականների և պետական գործիչների պատվին, ինչպես նաև նվիրված այդ ժամանակվա մեծ իրադարձություններին։

Հենց Շապլենն է փորագրել Ֆրանսիայի հանրապետության նախագահների պաշտոնական դիմանկարները` սկսած Պատրիս Մակ-Մահոնից մինչև Էմիլ Լուբե։


File:Médaille Exposition universelle de Paris 1900. Graveur Jules Clément Chaplain (1839-1909) (1).JPG|Մետաղադրամ` նվիրված 1900 թվականի Համաշխարհային ցուցահանդեսին
File:Médaille Exposition universelle de Paris 1900. Graveur Jules Clément Chaplain (1839-1909) (2).JPG|Մետաղադրամ` նվիրված 1900 թվականի Համաշխարհային ցուցահանդեսին
File:Médaille André-Marie Ampère (1775-1836). Graveur Jules CHAPLAIN (1839-1909) (A).jpg|Մետաղադրամ` Անդրե Մարի Ամպերի պատվին (1839-1909)
File:Sarah Bernard par Chaplain C des M.jpg|Մետաղադրամ` Սառա Բեռնարի (1889)
File:20FrOrNapoléon1907.jpg|Ֆրանսիայի 20-ֆրանկանոց մետաղադրամ


## Ծանոթագրություններ

## Արտաքին հղումներ
* Jules-Clément Chaplain

Կատեգորիա:Ֆրանսիացի քանդակագործներ
Կատեգորիա:Պատվո լեգեոնի շքանշանի ասպետներ
Կատեգորիա:Ֆրանսիացի փորագրիչներ
Կատեգորիա:Ֆրանսիացի արվեստագետներ
Կատեգորիա:Մոնպառնասի գերեզմանատանը թաղվածներ